Apeikiškio tvenkinys
55°53′51″ š. pl. 25°52′32″ r. ilg.﻿ / ﻿55.89750°š. pl. 25.87556°r. ilg.﻿ / 55.89750; 25.87556 Apeikiškio tvenkinys – tvenkinys Lietuvoje, Rokiškio rajone, 7 km į pietryčius nuo Obelių. Sudarytas užtvenkus bevardį upelį (Apeikės intakas, Kriaunos baseinas) 0,34 km nuo jo žiočių. Tvenkinio ilgis iš šiaurės į pietus – 0,5 km, plotis – iki 0,21 km. Altitudė 128,6 m. Rytinis ir vakarinis krantai aukštoki. Tvenkinio krantai apaugę pavieniais medžiais. Aplinkui plyti pievos, į šiaurę ir pietus – ir krūmynai. Į pietryčius už 0,21 km telkšo Apeikiškio ežeras. Rytinėje pakrantėje įsikūręs Apeikiškio kaimas.